**Pécsi Tudományegyetem szervezeti egységei közötti belső együttműködési megállapodás**

(szakmai gyakorlat nyújtására)

Amely létrejött egyfelől a **Pécsi Tudományegyetem** Közgazdaságtudományi **Kar**

Képviseletre jogosult: Dr. Takács András

Kapcsolattartó: Hargitai Ildikó

e-mail cím: hargitai.ildiko@ktk.pte.hu

Továbbiakban: **Kar**

másfelől a **Pécsi Tudományegyetem …………………….**

Képviseletre jogosult: …………………………..

Kapcsolattartó: …………………………………

e-mail cím: ……………………………………..

Továbbiakban: **Gyakorlóhely**

között, alulírott helyen és időben az alábbi feltételek mellett.

**Preambulum**

Felek rögzítik, hogy a **Kar** üzleti szakokon biztosítja a nemzeti felsőoktatásról szóló 2011. évi CCIV. törvényben (továbbiakban: Nftv.) meghatározott felsőoktatásiképzését, mely az Nftv. 85. § (3) bekezdése értelmében gyakorlatigényes szaknak minősül.

A **Gyakorlóhely a** Pécsi Tudományegyetem szervezeti egysége révén rendelkezik a képzési programhoz igazodóan megfelelő, szakmai gyakorlat lebonyolításához szükséges gyakorlóhellyel, így az egyetemi szervezeten belül biztosítja a szakmai gyakorlati helyet az alap- , valamint mesterképzését, felsőoktatási szakképzését folytató **Kar** hallgatói számára, ezzel elősegítve a hallgatók képzését és biztosítva a hallgatók számára azt a gyakorlati időt, melyet az Nftv. a záróvizsgára bocsátáshoz megkíván.

A két szervezeti egység közötti együttműködés feltételeit az alábbiakban rögzítik:

1. **Megállapodás tárgya**
	1. Fentiekre tekintettel a Gyakorlóhely a jelen megállapodás hatálya alatt a Kar hallgatói részére a Megállapodás preambulumában meghatározott alap-, valamint mesterképzéshez, felsőoktatási szakképzéshez kapcsolódó szakmai gyakorlatot biztosítja.
	2. Felek megállapodnak abban, hogy a szakmai gyakorlat keretében biztosított szakmai gyakorlati helyek számát, a szakmai gyakorlat részletes leírását a Megállapodáshoz tartozó Kiegészítő megállapodás 1. számú melléklete tartalmazza.
	3. Felek megállapodnak abban, hogy a jelen megállapodást mindkét fél által történő aláírástól **határozatlan** időre kötik, ezért a Felek megállapodnak abban, hogy a jelen megállapodás hatálya alatt minden tanulmányi félév kezdetén jelen megállapodás mellékletét képező „Kiegészítő megállapodás”-t kötnek, amelyben meghatározzák az adott félévre vonatkozó szakmai gyakorlat további feltételeit.
	4. Felek megállapodnak abban, hogy a Kar jogosult meghatározni a szakmai gyakorlaton részvevő hallgatók névsorát.
2. **A Kar jogai és kötelezettségei**
	1. Felek rögzítik, hogy a Kar felelősséggel tartozik a szakmai gyakorlaton résztvevő hallgatók teljes képzéséért, valamint az annak részét képező szakmai gyakorlatért.
	2. Felek rögzítik, hogy gyakorlatigényes alap-, mester és felsőoktatási szakképzés szakok keretében a Kar kötelessége szakmai gyakorlat megszervezése. Ezen szakmai gyakorlat megszervezése érdekében kötik a Felek a Megállapodást.
	3. Felek megállapodnak abban, hogy a szakmai készségek, komplex fejlesztési folyamatában a Gyakorlóhely értékelése alapján a Kar köteles elvégezni a gyakorlati kompetenciák értékelését.
3. **A Gyakorlóhely** **jogai és kötelezettségei**

3.1. A Pécsi Tudományegyetem a szakmai gyakorlaton résztvevő hallgatóval nem köteles hallgatói munkaszerződést kötni, ez ügyben a Gyakorlóhelynek intézkednie nem kell.

3.2. A Gyakorlóhely tudomásul veszi, hogy a szakmai gyakorlaton résztvevő hallgatókat köteles képzésének megfelelő szakterületen foglalkoztatni.

3.3. A Felek megállapodnak abban, hogy az hallgató szakmai gyakorlatához kapcsolódó költségek a Gyakorlóhelyet terhelik. a Gyakorlóhely saját költségén köteles biztosítani a szakmai gyakorlat folytatásához szükséges helyet, eszközt, védőfelszerelést. A Gyakorlóhely a hallgató szakmai gyakorlatához kapcsolódó esetleges költségek megtérítésére, keret átadására a Kartól nem tarthat igényt.

3.4. A Felek úgy állapodnak meg, hogy a szakmai gyakorlaton résztvevő hallgatók tevékenységének szakmai felügyeletét és irányítását a Gyakorlóhely végzi. A Gyakorlóhely által kiadott feladatok teljesítését a Gyakorlóhely a Szakmai felelős útján biztosítja.

3.5. A szakmai gyakorlat idejére a szakmai gyakorlaton résztvevő hallgatók részére a Gyakorlóhely nem köteles díjazást biztosítani, kivéve az Nftv. 44. § (3) a) szerinti esetben.

Amennyiben a Gyakorlóhely a szakmai gyakorlaton résztvevő hallgatókat mégis díjazásban kívánja részesíteni, kezdeményezheti a hallgatókkal a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet rendelkezéseinek megfelelő tartalmú hallgatói munkaszerződés megkötését. Ebben az esetben a Gyakorlóhely dönthet úgy, hogy a hallgatói munkadíjakat közvetlenül vagy a Karon keresztül fizeti meg a szakmai gyakorlaton résztvevő hallgatóknak azzal, hogy az erre vonatkozó megállapodás részletes szabályait a hallgatókkal kötendő hallgatói munkaszerződés tartalmazza.

3.6. Felek megállapodnak abban, hogy a Gyakorlóhely a hallgatók szakmai gyakorlatát úgy köteles megszervezni, hogy az igazodjon a Kar félévbeosztásához.

3.7. A Gyakorlóhely a Megállapodás aláírásával kijelenti, hogy a Kar szakmai gyakorlatra vonatkozó szabályzatait minden részletében ismeri. A Gyakorlóhely nyilatkozik, hogy tudomása van arról, hogy a Kar mindenkor hatályos szakmai gyakorlati szabályzata elérhető a Kar weboldalán.

3.8. Felek megállapodnak abban, hogy a Gyakorlóhely köteles a szakmai gyakorlat végén a szakmai gyakorlaton részt vett hallgatók elsajátított szakmai tudásának, kompetenciáinak írásban történő értékelésére. Az értékelést a Gyakorlóhely köteles a szakmai gyakorlat lezárását követő 15 napon belül a hallgatónak megküldeni.

3.9. Felek úgy állapodnak meg, hogy a Gyakorlóhely köteles a jelen megállapodás alapján a hallgatók munka- és tűzvédelmi oktatását a szakmai gyakorlat megkezdése előtt megtartani, továbbá biztosítani, hogy a hallgatók a megfelelő szakterületen teljesíthessék a szakmai gyakorlatot.

**4. Megállapodás megszűnése**

4.1. **Felek a jelen megállapodást mindkét fél általi aláírástól határozatlan időre kötik.**

4.2. Felek úgy állapodnak meg, hogy ha a hallgatók szakmai gyakorlata idő előtt megszűnik, vagy megszakad úgy a megszűnés és megszakadás időpontjáról és annak okáról a Gyakorlóhely haladéktalanul értesíti a Kar kapcsolattartóját~~.~~

**5. Kapcsolattartás**

5.1. A Felek kapcsolattartói

|  |
| --- |
|  Kar részéről: |
|  | Név: | Hargitai Ildikó |
|  | E-mail, telefonszám: | hargitai.ildiko@ktk.pte.hu |
|  |  |
|  Gyakorlóhely részéről: |
|  | Név: | ………………… |
|  | E-mail, telefonszám: | ………………… |

Kapcsolattartók, vagy Szakmai felelős személyében bekövetkező esetleges változásokról a Felek haladéktalanul írásban, a Pécsi Tudományegyetem belső postai, vagy elektronikus levelező rendszerén keresztül kötelesek tájékoztatni egymást. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak, illetve teljesítés igazolónak az újonnan bejelentett személy minősül. Felek megállapodnak abban, hogy a kapcsolattartók, vagy Szakmai felelős személyének megváltozására vonatkozó bejelentése és annak visszaigazolása nem minősül szerződésmódosításnak.

5.2. Felek megállapodnak abban, hogy minden, a Megállapodás keretében egymásnak küldött értesítésnek írott levél, vagy e-mail formában, a Pécsi Tudományegyetem belső postai, vagy elektronikus levelezési rendszerén keresztül kell történnie. A Felek közti levelezés nyelve: magyar.

**6. Felek egyéb megállapodásai**

6.1. A Gyakorlóhely kijelenti, hogy a hallgatók szakmai gyakorlatának megszervezéséhez szükséges feltételekkel rendelkezik.

6.2. A Felek tisztában vannak azzal, hogy jelen megállapodás közöttük nem, mint önálló jogalanyok között, hanem mint a Pécsi Tudományegyetem szervezeti egységei között létrejött belső megállapodás, amely célja a Pécsi Tudományegyetem gazdálkodási körébe tartozó ügylet dokumentálása (a Felek közötti feladatmegoszlás, időpontok, határidők, összegek, elszámolási mód).

A jelen belső megállapodás teljesítéséből eredő esetleges viták kizárólag az Pécsi Tudományegyetem működésére vonatkozó munkaügyi és belső szervezeti szabályozása (SZMSZ, a vonatkozó mellékletei, egyéb szabályzatok és utasítások) szerint rendezhetőek, végső soron a rektor döntése alapján.

6.3. Felek rögzítik, hogy jelen szerződésben nem szabályozott kérdésekben a nemzeti felsőoktatásról szóló 2011. évi CCIV. törvény, a Szakképzésről szóló 2011. évi CLXXXVII. törvény, a Szakképzési hozzájárulásról és a képzés fejlesztésének támogatásáról szóló 2011. évi CLV. törvény, szakmai gyakorlat vonatkozásában az Nftv. 44. § (2) bekezdése alapján a Munka Törvénykönyvéről szóló 2012. évi I. törvény és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet értelemszerűen a belső megállapodás sajátosságai mellett alkalmazható előírásai, valamint a Pécsi Tudományegyetem belső szervezeti szabályozásának rendelkezései az irányadók.

6.4. A Megállapodás három eredeti, egymással mindenben megegyező példányban készült, amelyből két példány a Kart, egy példány a Gyakorlóhelyt illeti meg.

Pécs, 2022. …………………………………………….. Pécs, 2022. ………………………………………………..

|  |  |  |
| --- | --- | --- |
| **Pécsi Tudományegyetem Közgazdaságtudományi Kar****Dr.** Takács András**, dékán** |  | **Pécsi Tudományegyetem** ……………………………..…………………………….…………………………….. |
| Kar |  | Gyakorlóhely |

**Kiegészítő megállapodás**

Felek között \*\*\*\*. év \*\*. hónap \*\*. napján, \*\*\*\*\*\* iktatószámon szakmai gyakorlat biztosítása tárgyában megkötött együttműködési megállapodáshoz (továbbiakban: Megállapodás)

Amely létrejött egyfelől a **Pécsi Tudományegyetem** **Közgazdaságtudományi Kar**

Képviseletre jogosult: Dr. Takács András

Kapcsolattartó: Hargitai Ildikó

e-mail cím:hargitai.ildiko@ktk.pte.hu

Továbbiakban: Kar

másfelől a **Pécsi Tudományegyetem ………………………..**

Képviseletre jogosult: ………………………….

Kapcsolattartó: ………………………………..

e-mail cím: …………………………………….

Továbbiakban: Gyakorlóhely

között alulírott helyen és időben az alábbi feltételek szerint.

**1. Kiegészítő megállapodás tárgya**

1.1. Felek megállapodnak abban, hogy a Gyakorlóhely a Felek között fent megjelölt Megállapodás alapján a

|  |  |  |  |
| --- | --- | --- | --- |
| 20.../20..-es | tanév | Tavaszi/Őszii | szemeszterében |

szakmai gyakorlati lehetőséget biztosít a Kar hallgatói számára a Megállapodásban és jelen kiegészítő megállapodásban és annak mellékletében meghatározott feltételek szerint.

1.2. Felek megállapodnak abban, hogy az adott félévi szakmai gyakorlat részletes feltételeit jelen kiegészítő megállapodás 1. számú melléklete tartalmazza.

**2. Kiegészítő megállapodás hatálya és megszűnése**

2.1. Felek a jelen kiegészítő megállapodást a jelen kiegészítő megállapodás 1. számú mellékletében meghatározott szakmai gyakorlat végéig kötik.

2.2. Jelen kiegészítő megállapodást bármelyik Fél jogosult a másik Félhez intézett egyoldalú, írásos nyilatkozatával indokolás nélkül 30 napos felmondási idővel felmondani, azzal hogy .

2.3. Bármelyik Fél, a másik Fél súlyos szerződésszegése esetén jogosult a jelen kiegészítő megállapodást a szerződésszegő Félhez intézett egyoldalú, írásos, indokolással ellátott nyilatkozatával felmondani.

2.4. Felek a jelen kiegészítő megállapodást közös megegyezéssel kizárólag írásban, bármikor megszüntethetik.

2.5. Felek a jelen megállapodást közös megegyezéssel kizárólag írásban, bármikor módosíthatják.

**3. Felek egyéb megállapodásai:**

3.1. Felek megállapodnak abban, hogy a jelen kiegészítő megállapodás kizárólag a Megállapodással együtt érvényes. Amennyiben a Megállapodás megszűnik, jelen megállapodás is megszűnik.

3.2. Felek rögzítik, hogy jelen szerződésben nem szabályozott kérdésekben a nemzeti felsőoktatásról szóló 2011. évi CCIV. törvény, a Szakképzésről szóló 2011. évi CLXXXVII. törvény, a Szakképzési hozzájárulásról és a képzés fejlesztésének támogatásáról szóló 2011. évi CLV. törvény, szakmai gyakorlat vonatkozásában az Nftv. 44. § (2) bekezdése alapján a Munka Törvénykönyvéről szóló 2012. évi I. törvény és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet értelemszerűen a belső megállapodás sajátosságai mellett alkalmazható előírásai, valamint a Pécsi Tudományegyetem belső szervezeti szabályozásának rendelkezései az irányadók.

Jelen kiegészítő megállapodást a Felek elolvasták, értelmezték, és mint akaratukkal mindenben megegyezőt, jóváhagyólag két példányban írták alá, melyből egy példány a Kart, egy példány a Gyakorlóhelyet illet.

Mellékletek:

1. számú melléklet: Szakmai gyakorlat adatai

Pécs, 2022. Pécs, 2022. …………………...

|  |  |  |
| --- | --- | --- |
| **Pécsi Tudományegyetem Közgazdaságtudományi Kar**Dr. Takács András, dékán |  | **Pécsi Tudományegyetem** ……………………………..…………………………….…………………………….. |
| Kar |  | Gyakorlóhely |

**1. számú melléklet**

**Szakmai gyakorlat adatai**

***Szakmai gyakorlaton résztvevő hallgatók szakja: ………………………………………………………………………………………………………….***

|  |  |  |  |
| --- | --- | --- | --- |
| **Szak megnevezése:** | **……..** | **Szemeszter** | **……..** |
|  |  |  |  |  |
| **Munkarend** | **Gyakorlaton résztvevő hallgatók száma (fő)** | **Szakmai gyakorlat kezdete** | **Szakmai gyakorlat vége** | **Szakmai gyakorlaton résztvevők megoszlása gyakorlat helye szerint** |
| Nappali | **……..** | **……..** | **……..** | **……..** |
| Levelező | **……..** | **……..** | **……..** | **……..** |

|  |  |
| --- | --- |
| Felsőoktatási intézmény szakmai felelőse: | Dr. Kovács Balázs  |
| Gyakorlóhely szakmai felelőse: | ……………………………… |